Jeffrey Pullicino Orlando qal dan ftit wara li Delia insista li hu mhux se jirriżenja L-eks Deputat Nazzjonalista Jeffrey Pullicino Orlando qal li persuni li ma għandhomx appoġġ fil-Kap Nazzjonalista Adrian Delia, fi ħdan il-partit, diġà bdew jiltaqgħu. Fuq Facebook, Pullicino Orlando kiteb hekk: "Għadni kif ġejt mgħarraf li bħalissa qegħdin jiltaqgħu l-protagonisti anti-Delia fil-Partit Nazzjonalista." "Ma naħsibx li għat-tè bil-lumi biss," kompla jikteb. Ftit tal-ħin ilu, Adrian Delia żar is-sala tal-għadd tal-voti fejn għamilha ċara li hu mhux se jirriżenja għax il-mandat tiegħu huwa ta' ħames snin.